**Vis**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să te sărut, în fulg de nea m-am transformat în vis,

Că ești sublimă, îmi spunea ceva din paradis,

Apoi spuneai că mă iubești cum te iubesc și eu;

Era ceva ca din povești, ceva plăcut și greu.

Plăcut ca dragostea dintâi ce n-are-asemănare

Și greu ca focul ce întâi te pârjole și doare

Căci n-ar fi fost nici o urgie decât să mă trezesc

Iar lângă mine să nu fie trupu-ți dumnezeiesc.

Sărutu-ți dulce l-am gustat cu patimă și dor

Tu ai gemut căci ți-am mușcat din fraga buzelor.

Și ne-am iubit cum numai noi putem să ne iubim

Și îngerii doi câte doi ne-nvață să plutim

În Eden, unde ne-am cazat pentru un mic sejur

Apartamentu-i mobilat fără nici un cusur

Numai deșteptătorul sună și iată mă trezesc

Afară este lună, tu dormi, eu te iubesc.